ming030890/wiki-yue-high-quality huggingface dataset:
詹納

愛德華.詹納（英文：Edward Jenner，1749年5月17號—1823年1月26號），係英國醫生，發明用牛痘疫苗預防天花病，被人叫做「免疫學之父」。
詹納係疫苗概念嘅先驅同埋創造咗世界上第一個疫苗，就係天花疫苗。疫苗同疫苗接種呢兩個詞都係由詹納創造嘅，佢喺1798年嘅著作《牛痘來源及其效果研究》（英文：An Inquiry Into the Causes and Effects of the Variolæ Vaccinæ）度用呢個詞，描述牛痘對抗天花嘅保護效果。
詹納喺英國告羅士打郡貝克利（英文：Berkeley）出世，喺九個兄弟姊妹中排第八。佢嘅父親係巴克利嘅牧師史提芬.詹納，所以佢有好好嘅教育基礎。14歲嗰年，佢跟外科醫生 Daniel Ludlow 學醫，學到好多外科醫生嘅經驗。
天花喺現代幾乎絕跡，不過喺當年係傳染性好高嘅致命疾病。詹納聽人講牛痘會傳俾人，但係中過牛痘嘅人唔會有天花。佢喺1796年5月同一個揸奶女工 Sarah Nelmes 談論佢手上嘅出疹問題，佢診斷出係牛痘而唔係天花，而Sarah證實佢嘅一隻牛最近有牛痘。詹納意識到呢個係佢測試牛痘對未感染天花嘅人嘅保護作用嘅機會。佢揀咗佢庭園師傅嘅八歲仔占士.菲士（James Phipps），喺5月14日喺James嘅手臂上劃咗個傷口仔，然後將Sarah手上嘅疹子漿液搽喺占士度。幾日之後，占士就有輕微嘅牛痘病徵，但係一個禮拜之後就好返。咁詹納就知道牛痘可以人傳人，又可以牛傳人。下一步就係測試牛痘能唔能夠保護占士免受天花感染。7月1日，詹納對占士進行咗天花接種。果然，無論係喺爾次定之後嘅測試，占士都冇出天花。
1803年，英國承認詹納嘅牛痘接種法，重出錢成立琴納協會，正式全國推廣，年半之後英國因為天花而死嘅人少咗三分之二。
詹美清

詹美清，香港親中派政治人物兼保險界人士。

選舉經歷
喺2021年9月，佢當選成為香港特别行政區選舉委員會保險界委員。之後佢喺李家超無提政綱嘅情況下，有份提名李家超參與2022年香港行政長官選舉。
詹氏

詹係唐人姓氏，喺《百家姓》裏頭排第254位。
詹洪良

詹洪良，香港親中派政治人物。

選舉經歷
喺2021年9月，佢成為香港特别行政區選舉委員會委員(港區全國政協委員)。
詹皓晴

詹皓晴（1993年9月19號—）係中華台北女子網球手，臺北人。

球員生涯
詹詠然係右手揸拍（雙手反手），3歲開始接觸網球，2010年轉打職業賽。
詹秀君

詹秀君（Kate Tsim Sau Kwan）係前香港無綫電視女藝員兼電影演員，1999年入行，2003年開始拍無綫電視劇集，出道作係《皆大歡喜》。佢2004年第19期無綫電視藝員訓練班畢業，出演角色多數係閒角同配角，2006年憑住參演無綫電視劇集《潮爆大狀》飾演護士古愛美（Amy）一角開始多人識。
詹秀君響2006年去加拿大讀書，修讀物理治療。2009年返港渡假時拍完《巴不得爸爸...》後淡出影視圈。
詹秀君喺2017同多年嘅男友結婚，並改名為「詹景晴」。
詹朗林

詹朗林（Jacky Jim，1981年2月5號—，綽號JJ）係香港電視主持人，曾經做過now TV主持人，又係香港金融機構高層。佢曾經係ViuTV合約藝人，2021年11月開始變返自由身。

簡歷
詹朗林2004年喺英國嘅大學畢業，返香港從事金融行業。2012年佢機緣巧合下臨時做咗一個籌款活動司儀嘅替工，畀現場一位now TV監製覺得有潛質，搵佢做兼職電視節目主持，因為表現好，逐漸變成全職，但仍然有兼顧做金融方面嘅工作。2016年免費電視ViuTV開台，佢亦開始參與ViuTV嘅節目。
詹秉熙

詹秉熙（Jim Ping Hei，1960年12月23號—）係香港影視演員，祖籍福建。
詹秉熙出身自無綫電視，1984年從改制（讀三個月就得）後頭一期嘅無綫電視藝員訓練班畢業出道，同年就喺頭一部電視劇作品《畫出彩虹》擔正第一男主角，同張曼玉飾演情人。
詹秉熙初出道時原本係無綫力捧嘅對象，但係拍完《畫出彩虹》後冇耐就得罪咗高層被雪藏，隔咗兩年先至再有機會拍劇，而解凍後已經唔再受捧。1990年代初跳槽至亞洲電視，又拍過電影。1990年代中返到無綫，演出啲二、三綫角色，後期又再轉至亞洲電視。1999年再入電影圈，更一度拍三級片。近年詹秉熙做咗福建省中國人民政治協商會議委員。2018年至2019年成為邵氏兄弟藝員。
謝斯奧雲斯

謝斯奧雲斯（英文：Jesse Owens，1913年9月12號—1980年3月31號），係美國黑人田徑運動員，喺1936年夏季奧林匹克運動會攞到四塊金牌，1980年因肺癌去世。
謝普斯敦港

謝普斯敦港係南非城鎮，位於該國東北部，由誇祖魯-納塔爾省負責管轄，始建於1867年，面積15.68平方公里，2001年人口9,636，人口密度每平方公里610人。
謝景華

謝景華係香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。
城市設計

都市設計，又叫城市設計，係對一個都市嘅設計工作，涉及都市規劃、景觀設計、建築學、土木工程同建築設計嘅範疇。
城干

城干（韓文：성간군／城干郡 Sŏnggan gun */?）係朝鮮民主主義人民共和國慈江道嘅一個郡。
城市：天際線 II

城市：天際線 II（英文：Cities: Skylines II）係 2023 年出嘅一隻城市建造遊戲。
城市規劃

城市規劃（粵音：sing4 si5 kwai1 waak6 | 英文：urban planning），又叫都市規劃，係一門設計同工程學工作，專負責度一座城市（包括市區、市郊同郊區）要點樣妥善噉運用佢哋啲空間同基建，目標係要令座城市入面嘅各種活動－由經濟以至社會呀噉－行起上嚟效率能夠有咁高得咁高。做城市規劃可以係想喺一笪空地上面起新城市，亦可以係想同一座現有嘅城市做吓翻新。
現實表明，城市規劃係一樣複雜得好交關嘅工作：一座城市係個好複雜嘅系統；例如由於城市啲地價相對比較貴，所以好嘅城市規劃建築物容積率（FAR；總樓面面積 : 笪地嘅面積）要有效率先得；但另一方面，若果容積率高得滯，又可能會對周邊環境構成影響－笪地方迫滿嗮高樓大廈，有好多人都會想用嗰笪地，就會對嗰頭啲交通造成壓力，而且人口密度高咗亦都表示產生嘅垃圾同用嘅電會多咗；除咗噉，做城市規劃有陣時仲要諗埋歷史同埋保留啲古蹟。因此，做城市規劃往往唔係一個人做到嘅，而係要集結成隊專家嚟做，而且啲專家會嚟自多個唔同領域，包括工程學、建築學同經濟學呀噉。
因為城市規劃咁難做，廿世紀中世界各地嘅政府都開始睇重要深入探討呢個課題。有唔少相關領域嘅工作者都會做研究，剖析現實世界啲城市嘅設計－當中香港同廣州都有唔少人研究。甚至有人會讀學位專攻城市規劃。
城市電訊

城市電訊（City Telecom，縮寫：CTI），係香港一間電訊公司，喺1992年由王維基同張子建創辦，初頭經營長途電話服務，1999年開香港寬頻搞寬頻上網服務。隨住2009年城市電訊有意申請免費電視牌，喺2012年4月賣走所有電訊業務，同年12月改名做香港電視網絡，正式轉型做電視節目製作公司。
城市：天際線

城市：天際線（英文：Cities: Skylines）係 2015 年出嘅一隻城市建造遊戲。

影響
喺 2010 年代，起城市遊戲被指係低迷咗一排，出唔到有睇頭嘅作品，尤其係 2013 年嘅《模擬城市》劣評如潮，畀好多人覺得係敗筆；而《城市：天際線》就被指係喺 2010 年代中取得成功，帶動返起起城市遊戲。
城市藝坊

城市藝坊係香港新界沙田區一個以藝術做主題嘅廣場，旁邊係沙田大會堂、帝都酒店同新城市廣場。藝坊入面擺咗好多座結合公共藝術同奧運元素嘅雕塑。
城市論壇

《城市論壇》（英文：City Forum）係香港電台電視部製作嘅一個討論民生問題、文化教育、財經、法制等議題嘅直播時事論壇節目，喺1980年4月13日啟播，每集大概45分鐘。逢禮拜日，《城市論壇》主要喺銅鑼灣維多利亞公園度舉行，並透過電視同電台直播，亦曾經喺其他地方舉行，例如金紫荊廣場、尖東百週年紀念公園， 賈炳達道公園（即係原本嘅九龍城寨）等。節目類似英國倫敦海德公園嘅時事辯論。
《城市論壇》自1980年啟播以嚟都喺無綫電視翡翠台播放，但係喺2016年9月18號開始，無綫主動提出停播呢個節目，因此，隨住翡翠台取消直播呢個節目同改為重播自製節目，《城市論壇》只係喺港台電視31、31A同步直播，有啲前主持人對有關安排都感到可惜。
2020年2月2號開始，由於受到武漢肺炎影響，《城市論壇》暫時改喺廣播道香港電台電視部錄影廠舉行，不設現場觀眾，原本現場觀眾發表意見改為電話專線發表意見。經過二十個禮拜之後，「限聚令」放寬，論壇喺6月21號實行防疫措施之下喺大廈外嘅空地重設現場觀眾。後嚟由於疫情反覆，節目喺上半年季度嘅最後一集（7月19號）再次取消現場觀眾安排，但仍維持戶外直播。
2021年7月18號播出2020–21年季度最後一集之後，香港電台並冇喺同年9月開始播出新一季度嘅《城市論壇》。
薊理繪

薊理繪（1989年1月11號—）係日本足球員，踢後衞，曾經喺2013～2015年間為日本女子足球代表隊出場2次。
薑

薑（粵拼：goeng1；學名：Zingiber officinale），民間減筆寫羌，簡化字寫姜，又嗌生薑或藥薑，係薑科薑屬嘅一年生草本植物，原產南洋熱帶地區，而家喺中國華中、東南、華南、西南、港澳臺同亞洲、美洲嘅熱帶地區都搵到。
有啲有個薑字，實情另一啲品種，如黃薑。

樣
根屬鬚根，梗肉質，肥厚兼有些少扁平，有不規則短指狀分歧，灰白到黃，有刺激性香味。地上梗高1m。葉對生，樣似披針到線披針，長15～30cm，闊2～25cm，先端漸尖，基部狹窄，冇毛排成兩列，冇葉柄。花屬穗狀花序，長4～5cm，苞片淡黃，似蛋形，長大概25mm；頂端有尖嘅苞仔，淡綠，邊緣有些少淡黃；花萼管長約1cm；花冠黃綠色，管長2～25cm；裂片披針形，長唔夠2cm；每年夏到秋天開花，但溫帶種啲品種唔開花。蒴果長圓形。

適應環境
佢鍾意喺暗而暖兼濕嘅地方生，但唔抗乾旱同霜凍、強光直射地方。佢亦鍾意喺肥兼疏鬆、土層深而厚啲砂質泥生，但唔啱連續耕作。

用途
薑有好多用途：
中國：攞嚟整拌菜（尤其煮魚比較多），亦可以整成糖果或炒飯。
 日本：可以整成紅生薑同薑片整喺豆腐或麵。
 韓國：喺薑發酵之前切碎加入到泡菜入面撈勻。
 印尼：整成棕櫚糖或薑茶。
 印度：多數攞嚟整豆類咖喱。冬天時多數加到茶入面。而印度半島地區多數拎嚟整薑餞。而香味冇咁濃啲生薑會拎嚟整醃製檸檬汁、醋、鹽、青椒等食材。
 緬甸：一般攞嚟整冷盤。
 象牙海岸：部分地區會將佢同橙、菠蘿一齊整勻變成果汁。
 牙買加：老薑會整成碳酸飲料，新薑會整成薑茶。
西餐：多數攞嚟整甜品同酒。
加勒比海地區：多數攞嚟做食材。喺聖誔節期間會整成飲料。
阿剌伯：拎嚟整咖啡香料。
除咗唔同國家有以上呢啲用途之外，亦可以藥用。

文化
喺廣東話入面，「薑」重可以形容個人嘅「勇氣」。
薑汁奶撻

薑汁奶撻，係一種蛋撻，係睇著薑汁撞奶做版，夾埋雞蛋撻做嘅。一般係即製。

做法
餡
原料：鮮奶、薑汁溝埋一齊。
皮
原料：麪粉、忌廉、白糖、雞蛋。
步驟：
備好餡料，皮啲原料溝埋一齊搓好。
搓好嘅皮，用特製模具整成圓件，揸入撻模內揸成撻。
將餡料注入撻度，入電烤爐烤熟。
薏米

薏米又叫薏仁，係種中國常見嘅穀物，通常用嚟煲糖水，亦都可以煲湯，生物分類上屬禾本科薏苡屬。
薑啤

薑啤（英文：ginger beer）係啤酒一種。亦有啲無發酵，只係當汽水。
薑汁撞奶

，亦叫薑撞奶，係一種源自廣東番禺沙灣嘅甜品，係由凝固咗嘅牛奶製成。喺沙灣叫做薑埋奶（goeng1 maai4 naai5）。喺附近嘅廣州、順德、香港等地亦有好多間餐廳供應。做薑汁撞奶用嘅牛奶，以水牛奶為佳，因為水牛奶油脂多，亦都濃啲，一來容易凝結，二來口感都香醇啲。

原理
薑含有蛋白酶，可以同牛奶裏邊嘅蛋白質發生化學反應。牛奶裏邊嘅一種蛋白質由可溶嘅狀態轉成不可溶嘅狀態，令牛奶凝固。老薑嘅蛋白酶含量多啲，容易凝固啲。

點整
將牛奶加熱到約莫攝氏70到80度度，加入適量嘅糖，等溫度降到70度以下之後，倒到裝有一湯匙度薑汁嘅碗仔入面，大約一分鐘就搞掂嘞。放耐咗嘅薑汁，底部會有一啲沉澱物，呢啲就係令到鮮奶凝固嘅嘢。撞之前一定要攪勻先可以倒啲奶入去。
薑山

薑山（Keung Shan），香港一山，俗字寫做羗山同羌山。山喺大嶼山西南，大澳同石壁之間。頂高四百五十九米。行政上歸離島區，附近範圍，都劃入南大嶼郊野公園。山來講，薑山係大嶼山西脈。筏可寫大嶼山志講，由大嶼山主山起，西面一支有昂坪山、百丈嶺、鹿湖山、薑山、靈蝠山、象山、鳳山、獅山、虎山。
薑山本來就係兩個峯，睇落似嚿薑，依家南面高啲仍叫薑山，北面低啲叫觀音山，兩山北腰有薑山觀音寺，為大嶼山名勝。
薑山亦有薑山瀑布為勝景。由石壁去大澳，有馬路叫羗山道，兜過觀音山、薑山，駁去大澳道。

觀音寺
薑山觀音寺，大澳人叫觀音廟，皆因以前為先天道場所，叫蓬瀛古洞，奉觀音菩薩，宣統二年開山。原本門額兼有門聯，「蓬島擁祇園、座鎮薑山開法界。瀛洲昭勝蹟、恩施化兩濟民生。」可見薑山由來已久。後尾由筏可化入佛門，後來修輯成今日佛寺，是為薑山名勝。

薑山村谷
觀音山、薑山以北，大風坳以西，有個大谷。向西行，就到鹿湖。再向西行，有薑山村，又分出上薑山同下薑山，下薑山近獅山嗰頭。

谷內有好多佛寺，如延慶寺、靈隱寺。
路易六世

路易六世（法文：Louis VI，1081年12月1號—1137年8月1號）係法蘭西王國國王，1108年到1137年在位。
路易十一

路易十一（法文：Louis XI，1423年7月3號—1483年8月30號）係法蘭西王國國王，1461年到1483年在位。
路易七世

路易七世（法文：Louis VII，1120年6月30號—1180年9月18號）係法蘭西王國國王，1137年到1180年在位。
路易九世

路易九世（法文：Louis IX，1214年4月25號—1270年8月25號）係法蘭西王國國王，1226年到1270年在位。
路易十世

路易十世（法文：Louis X，1289年10月4號—1316年6月5號）係法蘭西王國國王，1314年到1316年在位。
路易八世

路易八世（法文：Louis VIII，1187年9月5號—1226年11月8號）係法蘭西王國國王，1223年到1226年在位。
路易十七

路易十七（法文：Louis XVII，原名路易·查理（Louis Charles）；1785年3月27號—1795年6月8號）係法國王太子，路易十六同瑪麗安東妮二仔。佢出世後被封為諾曼第公爵，1789年法國大革命前一個月，大佬路易約瑟夫死後成為王太子。1792年法國君主制被推翻後，同屋企人成為階下囚，1793年開始改為獨立囚禁，1795年病逝。佢嘅心臟被保存同埋多次轉手，最後安放喺聖但尼大教堂。
路易十三

路易十三（法文：Louis XIII，1601年9月27號—1643年5月14號），係法國波旁王朝第二位國王，1610年到1643年在位。
川村拓央

川村拓央 ，係日本嘅一個男配音員。

配音作品一覽
呢個表唔完整，歡迎加料。
川村萬梨阿

川村萬梨阿 ，係日本嘅一個女藝人同埋配音員。
川榮李奈

川榮李奈 ，係日本嘅一個女演員。

拍過嘅作品一覽
呢個表唔完整，歡迎加料。
世界奇妙物語 2018秋季特別篇「聖誕節的怪物」（2018年）
NHK大河劇 韋駄天～東京奧運故事～（2019年）
3年A班-從此刻起，大家都是我的人質-
川江號子

《川江號子》係由董玉方同舟也填詞，舟也作曲，譚維維演唱。
川村拓夢

川村拓夢（1999年8月28號—）係日本足球員，打中場位置，效力愛媛FC。
川村竹治

川村竹治（1871年9月1號—1955年9月8號）係大日本帝國政治人，第12任臺灣總督，1928年到1929年任職。
川村優理

川村優理（1989年5月17號—）係日本足球員，踢後衞，曾經喺2010～2017年間為日本女子足球代表隊出場32次，入咗2球。佢代表日本參加過2015年FIFA女子世界盃。
川村真理

川村真理（1988年12月19號—）係日本足球員，踢中場，曾經喺2013年為日本女子足球代表隊出場2次。
川村雪繪

川村雪繪 ，係日本嘅一個女演員。

拍過嘅作品一覽
呢個表唔完整，歡迎加料。
雙面醫生
山田君與7人魔女
孤獨的美食家
飛翔公關室
川森有真

川森有真（1993年2月1號—）係日本足球員，司職前鋒，效力鹿兒島聯。
義州郡

義州郡（韓文：의주군／義州郡 Ŭiju gun */?）係朝鮮民主主義人民共和國平安北道一郡。
義所衞公祠

義所衞公祠，堂號恒本，喺廣州市海珠區瀝滘村西街大街8號，係番禺瀝滘衞氏御史房十三世祖嘅祠堂。明朝崇禎年間起。坐東朝西。2012年8月定爲海珠區不可移動文物。

建築
總面闊三間13.6米，總進深兩沓24.8米，佔地面積337.28平方米。
頭門面闊三間13.6米，進深5.3米夾埋七架，前牆後柱承重。硬山頂，鑊耳封火山牆，龍船屋脊。木雕如意封檐板。前牆明間凹入去做門廊。正牆青磚紅砂岩石腳。石門夾，原先棟木門唔見咗，家時加裝鐵閘。後簷柱花崗岩八角柱。後步樑上放瓜柱。第一二沓之間天井深8.9米，兩便新起兩廊。
後堂面闊三間13.6米，進深三間10.7米夾埋十三架，三三柱同後牆承重。屋頂形式同頭門咁上下。兩次間建磚牆，牆中砌磚雕通花。兩側牆同後牆係蠔殼牆。前簷柱係花崗岩八角柱，金柱係木圓柱，有木柱櫍、石柱礎。兩碌柱之間有木橫披。
義工冇限耆

《義工冇限耆》（Elderly Volunteers），係香港電視娛樂製作嘅長者資訊節目，2019年7月21號到2020年1月12號逢禮拜日08:00-08:30喺ViuTV播。節目介紹26個關於義工嘅真實個案，帶大家認識一班老而彌堅嘅老者，喺退休之後重拾個人志趣，擔當義工，照顧社會上其他有需要人士。佢哋出眾嘅魄力，畀同路帶嚟正能量同希望。
義工活動

義工活動（volunteering），又叫義務工作、志願服務，係自願咁服務社會嘅活動，而參與義工活動嘅人叫「義工」（呢個詞亦可以係義工活動嘅簡稱）。
做呢啲活動係唔計較物質上面嘅回報，做嘅嘢純綷義務。義工活動通常都係透過非牟利機構提供，亦即係正規義工活動。不過亦有唔少人唔係做正規嘅義工活動，而係單打獨鬥，又或者成班人自發去做。唔係正規嘅義工活動，都好難統計到，所以都唔會有乜數字。
義工活動雖然唔多講物質回報，不過做義工活動會帶來一啲非物質回報，呢啲回報令到人有推動力繼續做落去，例如因為見到人得到幫助而快樂等等…
義工，亦指義務嘅工作。不時有人話：「嗰份義工好有意義㗎。」，因此，義工可以理解成義務嘅工作。
義律

義律（粵拼：ji6 leot6，英文：Charles Elliot，1801年8月15號—1875年9月9號），或者二律，係英國皇家海軍軍官、外交人員兼殖民官。喺鴉片戰爭前後，佢係英國喺大清嘅全權大臣，令到大清割讓香港畀英國。
義德道

義德道（英文：Ede Road），係香港九龍九龍塘筆架山嘅一條馬路，由歌和老街開始，去到筆架山道。街名係嚟自立法局議員義德。
中間有分路安域道，東端有映月臺。南面有義德道遊樂場。
義本

義本（英文：Eastbourne）係英國英倫東修適士最大城鎮，人口10萬。
巴耶濟德二世

巴耶濟德二世（1447年12月3號—1512年5月26號）係鄂圖曼帝國嘅蘇丹。
巴色道

巴色道（Basel Road）係香港香港島筲箕灣一條路，西接筲箕灣東大街，東接阿公岩道（由石級連接）。街名嚟自嗰度嘅巴色差會崇真堂。
巴色道遊樂場

巴色道遊樂場（英文：Basel Road Playground）係香港一公園同遊樂場之一，喺筲箕灣，行政上歸東區。設施有籃球場。雖則叫巴色道，不過實情喺阿公岩道同阿公岩村道。
巴色係教會名，出自巴色差會，側邊正正係巴色差會崇真堂。
巴菁子

巴菁子 ，係日本嘅一個女藝人同埋配音員。
巴芬灣

巴芬灣（英文：Baffin Bay）係北大西洋同北冰洋之間嘅海域，東面係格陵蘭島，西面係巴芬島。海灣個名係紀念發現佢嘅英國航海家巴芬。
巴芬島

巴芬島（英文：Baffin Island）係世界第五大島，亦係加拿大第一大島，有507,451平方公里大，喺北美洲同格陵蘭島之間，由加拿大嘅努那活管。
巴芬島個名嚟自頭一位環繞個島一圈嘅航海家威廉巴芬。
聖書體

聖書體係埃及文嘅其中一類字，屬象形文字，表音又表意。呢種字喺前35世紀就已經出現，到大約4世紀失傳。
聖方濟愛德小學

聖方濟愛德小學（英文：St. Francis of Assisi's Caritas School）係香港一間天主教資助男女小學，響九龍深水埗石硤尾偉智街7號，辦學團體係天主教香港教區。同長沙灣天主教英文中學有聯繫。

校史
聖方濟愛德小學喺1962年創校，嗰時校名係聖方濟各英文小學下午中文部，同聖方濟各英文小學共用石硤尾街58號嘅校舍。後來改名為聖方濟愛德小學，由一間以中文為主要教學語言嘅小學改以中英文作主要教學語言嘅小學。1999年9月聖方濟愛德小學搬去石硤尾南昌街221號，同時由半日制改為全日制。2010年11月再搬到偉智街7號現址。
聖月

聖月（阿拉伯文：محرم）係回曆嘅第一個月，係新一年嘅開始，呢個月唔畀回教徒去打交。
聖本篤

聖本篤（Saint Benedict，480年3月2號—548年3月21號），（基督教譯聖本德）（天主教譯聖本篤）係基督教聖人，亦被追尊做本篤會嘅會祖。
聖本篤二世

聖本篤二世（St. Benedict II，635年—685年5月8號）係羅馬天主教第81任教宗，684年到685年在位。
聖李諾

聖李諾（St. Linus，又譯聖理諾，13年—76年9月23號）係羅馬天主教第2任教宗，67年到76年在位。
聖晏文士巴利

聖晏文士巴利（英文：St Edmundsbury）係英國一個非都市區，屬於修福郡，人口約112,500。
聖曆

聖曆係武周皇帝武則天嘅年號，相當於公元698年到700年，前後總共3年。
藍移

藍移（英文：Blueshift），指物體移近自己，光譜移向藍色一端。佢相反係紅移，物體遠離自己。可見光係電磁波來，一端紅，一端藍，紅低頻，藍高頻，紅波長，藍波短。按都卜勒效應（Doppler Effect），物體移近時，物體有嘅光，會偏咗藍色一邊，波長變細，頻率變高。推而廣之，唔單止可見光，電磁波其他段一樣係咁。唔單止物體移近會有藍移，萬有引力亦可以搞到藍移，廣義相對論有提及，人稱引力藍移。
藍皮書

藍皮書係一啲書、期刊，個書名或者個書皮係藍色，就俗稱「藍皮書」。原本最早出藍皮書嘅係英國國會，嚮15世紀已經出版報告一啲官方統計數字資料。收尾好嘢有人學，例如：
威斯康辛州藍皮書（Wisconsin Blue Book），係美國雙年期刊，立法參考書，紀錄當地政府，經濟、人口統計、地理同歷史。1953年創刊，1995年成為網上版。
蒂芙尼公司藍皮書，係蒂芙尼公司出版嘅產品目錄参考書，1845年已經創刊。藍色係蒂芙尼公司專色
歐洲中央銀行出版嘅刊物，講歐盟成員國之間證券清算系統手冊
中國社會科學院出版唔少研究報告，都叫做「藍皮書」，例如《法治藍皮書》、《社會藍皮書》、《中國省域競爭力藍皮書》咁。
《藍皮書（香港鹹濕雜誌）》，1970年代出版過，而家已經唔見有賣
香港藍皮書，薛鳳旋教授著作，呢本書令佢嚮浸大冇得續約教書
藍皮書計劃，美國軍方研究UFO事件報告
藍石蓮

藍石蓮（粵拼：laam4 sek6 lin4；學名：Echeveria desmentiana／Echeveria peacockii）係景天科擬石蓮屬嘅多肉草本植物，喺中美洲嘅半乾旱地區先至搵到。

樣
成樖嘢直徑10～15cm；梗唔夠10cm長，直徑10～15mm，好少有分枝。成樖嘢有24～50塊葉，似蓮座噉排成緊密型分佈結構；葉樣似蛋，但頂位比較尖，長約2～5cm，闊約10～25mm，部份個體葉闊35mm。葉多數青白，葉邊緣部份尤其喺夠陽光間溫差較大地方識變粉紅。花屬聚傘花序，樣似蝎尾；長≥30cm；萼片冇固定嘥士，大多數長約10mm，闊約闊5mm；花冠似尖五角形，長約11mm，基部直徑約8mm，粉紅兼帶白霜。

適應環境
植株雖然啱暖而濕、夠陽光同通風環境嘅地方生，但唔啱喺積水嘅地方生。
藍田長者健康中心

藍田長者健康中心（Lam Tin Elderly Health Centre）係香港一長者健康中心，為老人而設，防治疾病，促進健康，喺藍田碧雲道藍田社區綜合大樓入便，行政上歸觀塘區。開禮拜一到五，公眾假期唔開。歸衞生署管。
藍田（南）體育館

藍田（南）體育館，香港室內體育館之一，喺觀塘藍田碧雲道一百七十號，英文叫Lam Tin South Sports Centre。行政上歸觀塘區。設施有籃球場、排球場、投球場、羽毛球場、活動室、健身室、壁球場、乒乓球檯、兒童遊戲室。
藍皮書計劃

藍皮書計劃（Project Blue Book）係美國空軍調查不明飛行物體（UFO）搞出嚟嘅研究計劃。
1952年開始，1969年12月上頭叫停，但重有活動到1970年1月。
大東亞共榮圈

大東亞共榮圈，係第二次世界大戰時大日本帝國提出一個關於泛亞地區政治主張。覆蓋範圍包括東亞、東北亞、南亞同大洋洲，主張由日本領導下「由歐美列強統治中解放亞洲」，然後建立「相互尊重、彼此獨立」、「共存共榮新秩序」嘅政治聯合體。
1945年8月15號，日本無條件投降，大東亞共榮圈解體。

理論
内文：亞細亞主義
日本教育家福澤諭吉喺佢著作《脫亞論》入邊，認為日本、中國之間如同近鄰。而日本已經成功現代化，但中國仍然好落後，所以福澤認為應該諗方法改善中國，一咪一個勩嘅中國將會牽連到日本，令到日本受害。為咗日本嘅福址，日本應該不惜強佔落後嘅中國、朝鮮，幫佢哋建設。而且事實上，福澤甚至重通過出資買武器，資助過嗰時朝鮮嘅政變。呢種意識形態成為唨日本發動大東亞戰爭嘅根源。
「大東亞共榮圈」起初只係「將亞洲諸國從西方殖民者手中解放出來」嘅一種理想主義思想，因此受到日本民眾支持，亦都吸引唨一啲亞洲諸國嘅獨立運動者。但好快，呢個諗法就俾日本軍國主義者同極端民族主義者利用，成為唨日本侵略、殖民亞洲諸國嘅藉口。

實行
1935年喺滿洲國宣揚日本人、中國人同埋滿州人和諧嘅海報。三支旗由左到右分別係滿洲國旗、日本旗同埋中華民國嘅五族共和旗。
1943年11月大東亞會議，與會者左至右：巴莫、張景惠、汪精衛、東條英機、旺·威泰耶康·瓦拉旺、荷西·帕西亞諾·勞雷爾、蘇巴斯·錢德拉·鮑斯。
1938年11月3號，大日本帝國總理大臣近衛文麿發表唨「第二次近衛聲明」，號召建立「大東亞新秩序」，嚟構建「日滿中三國相互提攜，建立政治、經濟、文化等方面互助連環嘅關係」，以大日本帝國、東亞及東南亞「共存共榮嘅新秩序」為目標。
1940年8月，近衛文麿首度明確指出「大東亞共榮圈」呢個名，並指明大日本帝國（包括扶植政權、滿洲國同埋朝鮮）、中華民國、法屬印度支那半島、荷屬東印度、英屬印度、英屬馬來亞（包括新加坡）、英屬香港、英屬婆羅洲地區（包括砂撈越同汶萊）以及新畿內亞、澳洲、紐西蘭等大洋洲地區同埋蘇聯西伯利亞東部都係屬大東亞範圍。大東亞共榮圈裏便，日本本國同滿洲國、中國（汪精衛政權）係經濟共同體。東南亞作為資源供給地區。南太平洋係國防圈。
為實現大東亞共榮圈，1942年日本內閣設立唨大東亞省，並喺1943年11月5號由日本首相東條英機同滿洲國（代表：首相張景惠）、中國嘅汪精衛政權（代表：國民政府主席兼行政院長汪精衛）、泰國（王子旺·威泰耶康·瓦拉旺；唯一實質獨立嘅參與國）、菲律賓自由邦（總統荷西·帕西亞諾·勞雷爾）、緬甸國（總理巴莫）、自由印度臨時政府（首席代表蘇巴斯·錢德拉·鮑斯）等共同召開唨大東亞會議，並喺會後發表唨《大東亞共同宣言》同埋個目標。

人口/面積
日本
日本本土（本州、九州、四國、北海道、琉球）：38.26萬平方公里，7311.4萬人
朝鮮：22萬平方公里，2432.6萬人（1910-1945）
台灣：3.6萬平方公里，587.2萬人（1895-1945）
庫頁（而家庫頁島南部／殖民地，後納入日本內地範圍）：3.60萬平方公里，41.5萬人（1905-1945）
關東州（而家旅順大連一帶／殖民地）：3500平方公里，136.7萬人（1905-1945）
南洋群島（南洋廳，國際聯盟託管地）：2500平方公里，13.1萬人（1919-1944）
中國
滿洲國（日本附庸國）：130.31萬平方公里，3693.3萬人（1932-1945）
蒙疆聯合自治政府（親日政權）：61.54萬平方公里，550.8萬人（1936-1945）
中華民國臨時政府，1940年併入汪精衛政權（親日政權）：60.27萬平方公里，11630.6萬人（1937-1940）
中華民國維新政府，1940年併入汪精衛政權（親日政權）：35.01萬平方公里，7864.4萬人（1938-1940）
東南亞
泰國（日本同盟國）：62萬平方公里，714.2萬人（1941-1945）
法屬印度支那（而家越南、柬埔寨、老撾／日本同盟國，後佔領）：63萬平方公里，2385.4萬人（1940-1945）
英屬馬來亞（而家馬來西亞同埋新加坡／佔領地）：13.06萬平方公里，533萬人（1941-1945）
英屬婆羅州（而家馬來西亞沙巴州、砂拉越州同埋汶萊／佔領地）：21.13萬平方公里，93.1萬人（1941-1945）
緬甸國（日本附庸國）：38.26萬平方公里，714.2萬人（1942-1945）
荷屬東印度（而家印尼／佔領地）：190.43萬平方公里，6072.7萬人（1941-1945）
菲律賓第二共和國（而家菲律賓／日本附庸國）：29.63萬平方公里，1699萬人（1942-1945）
合計795.52萬平方公里，48587.1萬人（即4.85871億人）。

反應
「大東亞共榮圈」概念出現時，好受到亞洲諸國嘅獨立運動者歡迎。由於亞洲多國淪為唨西方列強嘅殖民地或半殖民地好耐，遭受唨文化同經濟嘅多重剝削。西方白色人種更因為種族優越論等思潮影響，歧視亞洲黃色人種。後尾日本入侵東南亞，打亂咗原殖民大國啲常規佈局，並激發唨亞洲多國嘅獨立運動，致使戰後多個東南亞國家相繼獨立。
「大東亞共榮圈」喺戰後俾人批評個本質係美化戰爭。亞洲多地俾日本實際佔領，好多聲稱「獨立」嘅政府實際上只係日本同皇軍嘅傀儡政權。嗰陣時正啱同英美列強交緊戰嘅日本，必定會由佢東南亞佔領地大量噉掠奪大米、橡膠、錫、石油等戰略資源。日本軍國主義者仲宣揚大和民族優越論，認為日本有權統治澌亞洲其他啲民族。「大東亞共榮圈」實際上只會考慮到日本個利益，而將亞洲其他各國嘅利益擠喺後面，並唔係真正嘅平等。因此，日本喺二戰戰敗、大東亞共榮圈解體嗰陣，亞洲多國都冇乜聲音係同情日本嘅。
大東山

大東山（英文：Sunset Peak）係香港第三高嘅山，海拔高869米，喺大嶼山鳳凰山東便，二東山西便。喺香港境內，大東山淨係矮過大帽山（957米）同埋鳳凰山（934米）。大東山附近範圍劃咗入去南大嶼郊野公園同北大嶼郊野公園入便。
大東山以日落風景聞名，而秋天芒草美景喺近年亦被大肆宣傳，每年11月到12月都吸引唔少遊人上山，但同時亦產生嚴重嘅環境污染問題。
大東山特別地區

大東山特別地區（喺1979年12月19號劃定）係一個喺香港新界大嶼山嘅北大嶼郊野公園同南大嶼郊野公園裏面大東山一帶嘅特別地區，佔地370公頃。呢個特別地區係香港唯一一個跨越兩個郊野公園嘅特別地區。
大村車站

大村車站係臺灣鐵路公司縱貫線南段嘅一個鐵路車站。
大杞莓屬

大杞莓屬（學名：Polyclita）係杜鵑花目杜鵑花科嘅一個屬。
大東街道

大東街道 (廣州)，喺廣州越秀區。
大東街道 (吉林)，喺中國吉林省吉林市船營區。
大東街道 (東港)，喺中國遼寧省丹東市東港市。
大東

大東門，幾處，可以係城門，亦可以係海門。
大東山，香港第三高山。
大東街道，幾處。
大東電報局，英國電訊公司，曾經係香港電訊同澳門電訊大股東。
大東夜市，臺南夜市。

日本
音讀 - だいとう Daitō
地名
大阪府大東市
沖繩縣嘅大東群島，係琉球群島一部分。
大東村，好多處。
單位機構
大東文化大學
日本姓
訓讀 - おおひがし Ō higashi
地名
福島縣石川郡大東村
沖繩縣名護市一町
日本姓
大東群島

「大東群島」喺琉球話嘅意思係「東之涯、極東」噉解。雖然而家呢個群島嘅英文名係用日文羅馬字嘅講法做「Daito Islands」，不過喺舊時西方文獻重用遞個名「Borodino Islands」，19世紀時歐洲各國都積極探險，1820年時呢個群島由俄國發現，而安個噉嘅名佢。

政區
呢個群島畀沖繩縣島尻郡嘅兩條村分管：
北大東村
南大東村
沖大東島係無人島，雖然離南大東島近，不過係屬北大東村管嘅。
大東市

大東市係日本大阪府一市，人口約莫13萬。
譚振宇

譚振宇，香港親中派香港經濟民生聯盟政治人物，曾參與2019年香港區議會選舉但因為親中派逆民意強行支持逃犯條例修訂，選情大受影響落敗。。
譚旋

譚旋（粵拼：taam4 syun4；簡化字：谭旋）係中國大陸詞曲作家、音樂製作人。
譚春華

譚春華係香港親中派政治人物兼佛教界人士。

選舉經歷
喺2021年9月，佢成為香港特别行政區選舉委員會宗教界委員。
譚振聲

譚振聲，香港親中派人士，執業律師，曾經被指喺2012年中共滲透香港大學學生會風波，幫助中共滲透嘅行動。
佢之後擔任北京市青年聯合會第十二屆委員會台胞和港澳特邀人士界別工作委員會副主任委員。
譚晉杰

譚晉杰，香港親中派民建聯兼工聯會政治人物，曾經參與2019年香港區議會選舉但係落敗。
譚景華

譚景華，香港電影工作者，曾經憑電影《神探大戰》入圍第41屆香港電影金像獎最佳音響效果。
譚日旭

譚日旭（英文：Tam Yat Yuk）係香港教育工作者，現任廣州暨大港澳子弟學校總校長。

簡歷
譚日旭中學階段喺香港培正中學畢業，大學喺香港中文大學主修物理、副修數學，攞到學士學位。 譚日旭亦有香港大學教育文憑同埋英國諾丁漢大學教育碩士學位。
譚日旭喺迦密柏雨中學任教16年，跟住帶領創辦浸信會永隆中學，並擔任創校校長19年。跟住再喺香港培正中學同埋林大輝中學任職校長。2023年起做廣州暨大港澳子弟學校總校長。
譚日旭做過屯門區校長會主席、香港中文中學聯會主席，並喺2004年獲香港政府頒發「行政長官社區服務獎狀」。
譚校長現任香港中文中學聯會顧問、香港浸信會大學諮詢議會成員，富亨浸信會呂郭碧鳳幼兒園校監，同埋四間中小學校董。
郭店簡

郭店簡，係喺中國湖北嘅荊門郭店楚墓，出土嘅竹簡。響1993年10月出土。簡多數同儒家同道家有關。
郭得勝

郭得勝（1911年3月12號—1990年10月30號）係香港新鴻基地產其中一個創辦人。廣東省中山人，家族經營雜貨批發等等，二次大戰之後嚟到香港。

商業經營簡歷
1952年，郭得勝創辦咗鴻昌進出口公司經營洋貨批發，眼光獨具，睇到香港當時興盛嘅成衣業嘅前景，攞到日本YKK拉鏈喺香港嘅獨家代理權，生意興隆，有「洋雜大王」嘅稱號。
1958年，郭得勝、李兆基同埋馮景禧一齊開咗永業企業公司，去打入地產業發展。1963年，三人一共投資咗100萬港元開咗新鴻基公司。
1990年，郭得勝死後，新鴻基地產市值已經去到254億港元，比初初上市嘅時候增長咗62倍。
1990年10月30號上晝11點23分，郭得勝喺養和醫院因為心臟病發而逝世，終年79歲，11月5號喺香港殯儀館出殯，隨即送去將軍澳華人永遠墳場土葬。

屋企
郭得勝一生人結咗兩次婚，第一位老婆係黃秀瓊，第二位係鄺肖卿。佢同鄺肖卿生咗3個仔3個女，包括大仔郭炳湘、二仔郭炳江、細仔郭炳聯、大女郭燕萍、二女郭婉君同埋細女郭婉儀，其中第一位老婆黃秀瓊、大女郭燕萍同埋二女郭婉君都早過郭得勝死。
郭得勝家族

郭得勝家族係新鴻基地產創辦人郭得勝嘅家族，祖籍中山石岐。目前郭氏嘅第三代已經開始接手公司嘅生意。

家族史
郭得勝屋企本身喺廣州係做雜貨批發生意，二戰打完之後佢落咗嚟香港，1952年搞咗鴻昌進出口公司，專門代理YKK拉鏈，更加有「洋雜大王」嘅稱號。
1958年，郭得勝在內嘅8個商人合組「永業公司」。到1963年，佢再同當中嘅馮景禧同李兆基合組新鴻基公司，有「三劍俠」嘅美譽。後來三個人拆夥，馮景禧攞咗新鴻基嘅金融業務；李兆基就自立恆基地產；郭得勝就繼續經營新鴻基嘅地產業務。
1980年，郭得勝自大女郭燕萍因癌早死之後，健康都一直每況愈下，新鴻基嘅業務就落喺郭得勝嘅三個仔（郭炳湘、郭炳江、郭炳聯）身上，三人合稱「郭氏三兄弟」。
後來三兄弟因為大佬郭炳湘嘅紅顏知己以及其他問題，三兄弟反面。郭炳湘主席個位畀阿媽鄺肖卿出山取代。之後再交由郭炳江、郭炳聯做聯席主席。
郭炳湘後來自立帝國集團，脫離家族生意。
自從郭得勝死咗，鄺肖卿變咗成個家族嘅靈魂人物，負責喺三兄弟之間同家族事務上協調。

現況
郭炳湘自立帝國集團，喺佢死咗之後，佢嘅仔女開始接手公司嘅業務。新鴻基嘅業務喺郭炳湘被踢出局之後，已經交俾郭炳江、郭炳聯兩人去做，後來郭炳江坐監，郭炳江個仔郭基煇就開始多咗參與公司業務。
而郭得勝本身代理嘅YKK拉鏈業務後來交咗俾細佬郭得標打理，之後由二仔郭炳炎繼承，三仔郭炳濠就喺李兆基嘅恆基地產做嘢，依家係董事；大仔郭炳燊依家幫緊新鴻基收樓。
另外，郭得勝嘅舅仔鄺準一家亦都喺新鴻基打工，佢主要負責物業管理嘅部分。
郭峻江

郭峻江（粵拼：gwok3 zeon3 gong1），係中國音樂製作人。

爭議
2019年，佢喺央視中秋晚會到為譚維維編曲嘅《敢問路在何方》被作曲人質疑侵犯咗版權。
郭建邦

郭建邦（Kwok Kin Pong，1987年3月30號—）（傻邦）係香港一足球員，司職前鋒、左翼鋒或者左中場，家下效力緊於香港超級聯賽球隊飛馬。
郭崇韜

郭崇韜（865年—926年），字安時，代州人。係五代時期後唐嘅大臣、將領。佢係唐莊宗嘅宰相，參與消滅咗後梁同前蜀政權，但因為政治鬥爭俾莊宗劉皇后派人殺咗。
郭平

郭平（英文：Kwok Ping，1958年—），係香港泛民主派人士（前民主黨黨員），離島區議會滿逸（滿東邨、逸東邨南）選區議員，2016年做到而家。
蕭十一郎

《蕭十一郎》係作家古龍嚮1973年寫嘅一套武俠小說。個故仔特別之處係佢先有電影後有小說，所以節奏比較流暢無咁多枝節，人物亦比較少。之後重有續集火併蕭十一郎。個故仔喺大中華區曾經多次改編做電視劇。
本書由一把寶刀「割鹿刀」帶出大賊蕭十一郎、江湖人稱「女妖怪」嘅風四娘，「武林第一美人」沈璧君、沈璧君嘅未婚夫連城璧、女扮男裝嘅「小公子」同佢師父「逍遙侯」哥舒天嘅故事。
蕭啟業

蕭啟業，香港署理高級助理刑事檢控專員(特別職務)，因為處理一啲政治檢控案件，得到一啲傳媒嘅關注。

被美國國會轄下委員會建議制裁
佢曾經負責處理 2020 年 6 月 4 號維園非法集結案，政治檢控黎智英、李卓人、何俊仁、鄒幸彤同埋黃之鋒等政治人物。去到2022年7月，美國國會轄下嘅美國國會及行政當局中國委員會發表咗一份關於香港檢控人員喺政治檢控案件入面所扮演嘅角色嘅研究報告，報告建議美國政府向包括蕭啟業在內，合共 15 名曾參與政治檢控案件嘅律政司人員作出制裁。
蕭天讚

蕭天讚（1934年8月25號—2017年11月16號）係中華民國（台灣）政治人物，佢喺日治臺灣臺南州東石郡東石庄（今嘉義縣東石鄉）三家村出世，曾經代表中國國民黨喺台灣省第四選區（雲嘉南南）當選為第一屆第一、二、三、四次增額立法委員。
2017年11月16號清晨，蕭天讚因病喺臺北嘅臺大醫院離世，享年83歲。
蕭友梅

蕭友梅（1884年1月7號—1940年12月31號），字思鶴，又字雪明，廣東香山人，中國音樂教育家及作曲家。有中國近代音樂教育之父之稱。
蕭友梅自細喺澳門接觸西方音樂。1899年，就讀廣州時敏學堂。1901年，留學日本，攻讀教育學、鋼琴及聲樂。1906年，加入同盟會。1910年，回國後響應清朝政府留學畢業會考，獲得文科舉人。無耐，留學德國，喺萊比錫大學及萊比錫音樂學院，攻讀哲學博士學位。博士論文係《17世紀以前中國管絃樂團的歷史研究》(1916)。1916年10月，入柏林大學哲學系及斯特恩音樂學院繼續研修。
1940年12月31號蕭友梅因為肺病喺上海過身，由國立音樂專科學校集資將佢安葬喺萬國公墓。1950年代發布遷墳公告，由於蕭友梅親屬未看到公告，導致蕭友梅墓地、墓碑（葉恭綽題寫嘅）遭夷平消失。2007年，喺北京香山腳下公主墳村蕭友梅家族墓地建立蕭友梅衣冠冢同紀念碑，俾公眾瞻仰憑弔。
蕭塘站

蕭塘站係上海地鐵5號綫一個地鐵站，喺奉賢區。個站	2018年12月30號啟用。
越南旗

越南旗，又叫金星紅旗，係代表越南嘅旗。旗長闊比例3:2，由紅底同一粒黃色五角星組成。
紅色象徵革命，黃色五角星嘅五個角象徵勞動者、農民、士兵、學者、生意人（另一種講法係工、農、兵、學者、青年）。
越南水上木偶戲

越南水木偶戲（越南文：Múa rối nước／𦨂𦇒渃）係越南一種傳統文藝表演，有大概一千年歷史，表演方式係喺水池上搭起舞台，由隱藏喺後台嘅演員用長線或者竹竿操縱木偶，令到木偶演出各式各樣嘅動作同戲份。除咗操縱木偶嘅演員之外，仲會有樂隊參與演出。使用嘅樂器包括大鼓（為主要樂器，鼓聲緩急同劇情有密切關係，如果喺劇中高潮時，鼓聲會變得密集。鼓聲亦可以係演出開始同結束嘅信號）、響板、嗩吶、銅鑼、笛、簫、揚琴、胡琴、獨弦琴、鈴鼓、鐃鈸等。樂隊嘅隊員亦會不時擔任旁白、配音同歌手，以襯托劇情。
水上木偶戲喺越南文化表演發揮咗好重要作用。
水上木偶戲影片
越南河粉

越南河粉係越南式嘅河粉，通常用牛骨做湯底，再加芽菜、香葉，配搭牛肉（又或者雞絲等其他餸料）一齊食。
越南文維基百科

越南文維基百科係維基百科協作計劃嘅越南文版，由非牟利組織──維基媒體基金會維持負責。家下係各語言嘅維基百科計劃中，規模排名響廿名以內（跟文章數量計），有超過110萬篇文。
越南新娘

喺一啲比較寬裕嘅地方，有啲成年男性會因為搵唔到老婆而考慮俾錢「買老婆」娶一個越南新娘返嚟。而對一啲屋企環境唔太好嘅越南少女，做越南新娘亦可能係一個幫助到屋企嘅方法。

爭議
有啲越南少女加到去異鄉之後，先發現其實自己嘅老公其實都好窮困下，結果就會去從事色情行業。亦有啲越南新娘基於不同原因，攞到身份證就會諗辦法同自己老公離婚，甚至乾脆離家出走。

文化影響
新加坡電視劇《過江新娘》就係講一個越南嚟嘅女仔，為咗搵番自己個妹，去咗新加坡做越南新娘，後嚟喺新加坡搵到真愛嘅故仔。
建水

建水係中國雲南紅河一個縣，總面積3789平方公里，人口53萬。
建滔積層板

建滔積層板控股有限公司（英文：Kingboard Laminates Holdings Limited，港交所：01888）係一間喺香港聯合交易所上市嘅投資控股公司，係全球最大嘅積層板生產商之一。2006年12月7號，建滔化工集團（中文：建滔化工集團）將本身嘅積層板業務分拆上市，建滔化工係公司家下最大股東。
公司嘅主要業務係生產覆銅面板，覆銅面板可以用喺生產印刷線路板，再應用喺各類電子產品。
建滔積層板自上市股價高見港元9.93緡後就一路跌，股價長期低過招股價7.73緡，好多投資者損手，公司被戲稱「見高即沉板」，即係話股價升到咁上下就即刻跌。股價到2017年先至升返當年招股價之上，至2021年3月22號股價創歷史高位17.60緡，市值去到將近550億港元。
2012年4月，建滔積層板買咗江蘇崑山兩幅地皮用嚟發展住宅。
建甌

建甌係中國福建南平一市，面積4233平方公里，人口54萬。
建湖

建湖係中國江蘇鹽城一個縣，總面積1113平方公里，人口79萬。
建生站

建生站係香港輕鐵車站之一，代號130，屬於單程車票第3收費區，共有2個月台，為建生且埋週邊地區居民提供服務。位置係良運街近建生邨，嘅建生邨中央位置，近住建生商場。
建生邨

建生邨係香港一個公共屋邨，位於屯門西北部，1989年入伙。
建生邨包括四座Y4型樓宇，即康生樓、樂生樓、泰生樓同埋裕生樓，住宅單位共700個。
建生邨屬於租者置其屋計劃嘅屋邨，同一大廈內，有啲單位已經賣咗，其餘嘅係租住單位。已經賣咗嘅單位由嘉怡物業管理有限公司負責管理，而租住單位就由業主香港房屋委員會處理管理事宜。
建炎

建炎係南宋皇帝趙構嘅第一個年號，相當於公元1127年到1130年，前後總共4年。
金韶情

金韶情，係大韓民國嘅一個女藝人同埋歌手。
金韓一

金韓一，係大韓民國嘅一個男藝人同埋歌手。
金韓彬

金韓彬（1996年10月22號—），藝名B.I，係大韓民國嘅一個男藝人同埋歌手。
金露花

金露花（粵拼：gam1 lou6 faa1；學名：Duranta erecta／Duranta repens）；第個名係假連翅（gaa1 lin4 ci3）、籬笆樹（lei4 baa1 syu6）、花墻刺（faa1 coeng4 ci3）、小本苦林盤（siu2 bun2 fu2 lam4 pun4）、臺灣連翹（toi4 waan1 lin4 kiu4）；佢係馬鞭草科金露花屬嘅常綠灌木，原產地喺美洲嘅熱帶地區。呢樖嘢成年都有得開花。

用途
呢樖嘢啱用嚟做綠化、盆栽或綠籬，甚至佢嘅莖、葉、果重可以用嚟做藥。但係佢啲花一般係用嚟整興奮劑。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
莖、葉：有瘧疾、止癢、祛瘀消腫嘅功效。
果：可以醫瘧病。
金霸王

金霸王（Duracell）係一隻電芯牌子，1954年喺美國康湼狄格州開張，1996年畀吉列公司（英文：Gillette）併購，2005年隨住吉列公司畀寶潔收購而成爲寶潔旗下品牌，2014年再畀巴郡哈薩威收購，成爲佢嘅全資公司。
金霸王主要競爭對手係勁量。
金韻獎

金韻獎，係1977年至1984年間由臺灣家電製造商新力股份有限公司主辦嘅青年校園民歌大賽；每屆通過全國範圍内嘅評選，評選出冠軍歌手一名、優勝歌手若干名。
貴華路

貴華路 (肇慶)：喺廣東省肇慶市四會市入面。
貴華路 (青島)：喺山東省青島市即墨市入面。
貴華路 (梅州)：喺廣東省梅州市興寧市入面。
貴陽龍洞堡國際機場

貴陽龍洞堡國際機場（簡化字：贵阳龙洞堡国际机场）係中華人民共和國貴州貴陽東南地區一個民用國際機場，離市區只係11公里，2013年機場旅客輸送量突破1000萬人次。今下龍洞堡機場一共有110條航線，67個通航城市，22架駐場飛機，服務27間國內外航空公司。
貴霜

貴霜（粵拼：gwai3 soeng1），又叫貴霜帝國、貴霜王朝，係公元1世紀到4世紀期間中亞一個王朝，全盛時期疆土包括由塔吉克去到裏海、阿富汗同恆河流域，同嗰時嘅羅馬帝國、安息帝國、大漢帝國並列做「四大帝國」。貴霜喺30年由月氏首領丘就卻立國，到375年畀笈多滅咗。
呢篇貴霜係關於國嘅楔位文章，重未寫完嘅。麻煩你幫手充實佢。
貴金屬比

貴金屬比係包括黃金比、白銀比、青銅比嘅一系列比例。

定義
係黃金比；
係白銀比；
係青銅比。
帝國縣

帝國縣（粵拼：dai3 gwok3 jyun6，英文：Imperial County）係美國加利福尼亞州嘅一個縣，面積約莫4482平方公里，人口約莫14萬。
帝國自由市

帝國自由市（德文：Freie und Reichsstädte）係神聖羅馬帝國一種特別城市，唔屬任何一個帝國貴族管轄，而係由神聖羅馬帝國皇帝直轄，有比較多自由同特權。神聖羅馬帝國滅亡後，後繼嘅德意志邦聯得返四個自由市：漢堡、不來梅、呂碧克同法蘭克福，到德意志聯邦共和國成立嗰陣就得返不來梅同漢堡，佢哋用聯邦州形式去維持自由市地位。
帝國

帝國，國一類，西洋引入概念。帝國最初意思，會有個帝，管理廣大領土，一眾屬國。然而現代政治概念，帝國唔需要有帝。帝國伸延去本國以外，統治支配異於本國嘅人，有唔同文化，唔同種族，唔同宗教，唔同民族，可謂國上之國。同聯邦唔同，聯邦係自願加入。而帝國用種種手段，支配加入。
中國、美國、俄國，或前身蘇聯等，就算無帝王，按性質，都視為帝國。
現今英文有Empire都會翻譯成帝國，如羅馬帝國、日耳曼帝國。有時重會由英文倒譯，如秦國，叫秦帝國，就算從來無帝國個名。
有啲帝國，以陸地征服，地域多數相連，如大蒙古國。而有啲就以海上征服，就分散好多，地域未必相連，如大英帝國。
呢篇帝國係政治類嘅楔位文章，未完成；麻煩你幫手加下料，充實佢。
帝國球場

帝國球場 (溫哥華)（Empire Field），喺加拿大。
帝國大球場 (溫哥華)（Empire Stadium），加拿大冇咗嘅球場。
舊溫布萊球場，英國倫敦冇咗嘅球場，舊時叫Empire Stadium。
帝國驕雄

《帝國驕雄》（英文：Gladiator）係套2000年美國電影，由列尼史葛執導，羅素高爾、華堅馮力士、戴力積合比、狄哲文侯蘇主演。
帝國大球場

帝國大球場係加拿大溫哥華嘅一座已經拆徂嘅球場。
帝國大球場最初係為徂舉辦1954年大英帝國運動會而建造嘅。大英帝國運動會之後，帝國大球場做徂加拿大加式足球聯盟嘅卑詩雄獅同北美足球聯賽嘅溫哥華白浪嘅共享主場。兩支球隊搬徂去卑詩大球場之後，帝國大球場喺1990年代拆徂。
帝國中心

帝國中心（Empire Centre）係香港油尖旺區一寫字樓兼商場，同尖沙咀中心以有蓋天橋相連，係幻彩詠香江參與建築物之一。
帝國中心
2007年帝國中心聖誕節燈飾
太康縣

太康縣係中國河南周口一個縣，總面積1761平方公里，人口139萬。
太建

太建係南陳宣帝陳頊嘅年號，相當於公元569年到582年，前後總共14年。
太微右垣

太微垣，取自敦煌莫高窟古卷星圖。右垣喺右方，四星打直相連，少後世一粒。然而星圖同後世相反，左右倒置。左下寫左執法，後世為右執法。
太微右垣，星官之一，為太微垣嘅右段，亦稱西藩。垣，城牆咁解。佢同太微右垣，好似宮殿城牆，包圍裹面。太微為天帝司政之地，故此太微左垣諸星，以官而名。右垣有五星，連成一綫。五星分別為右執法、上將、次將、次相、上相。右垣右執法，左垣左執法，兩者之間為大門，向南。大門靠近黃道，亦靠近當今天球赤道，為黃赤交界之處。
垣內靠近軒屏、五帝坐。垣外南方有明堂、翼宿，西方有靈臺、長垣，北方少微、虎賁。
星官分野
太康街

太康街（英文：Tai Hong Street），係香港西灣河一條馬路，由鯉景道開始，去到筲箕灣道同太樂街交界。
太微左垣

太微垣，取自敦煌莫高窟古卷星圖。左垣喺左下角，五星相連。然而星圖同後世相反，左右倒置。右下寫右執法，後世為左執法。而左執法位置本應第一粒，圖中謁者位置。
太微左垣，星官之一，為太微垣嘅左段，亦稱東藩。垣，城牆咁解。佢同太微右垣，好似宮殿城牆，包圍裹面。太微為天帝司政之地，故此太微左垣諸星，以官而名。左垣有五星，連成一綫。五星分別為左執法、上相、次相、次將、上將。左垣左執法，右垣右執法，兩者之間為大門，向南。大門靠近黃道，亦靠近當今天球赤道，為黃赤交界之處。
垣內靠近謁者、三公同九卿。垣外南方有翼宿、軫宿及左轄，東方有角宿、進賢、平道、天田、右攝提、周鼎，北方內五諸候。
星官分野
太微垣

太微垣（Supreme Palace enclosure；垣讀門），原稱太微、太微宮，三垣之一，三垣之中嘅上垣。太微垣又叫天庭，係政府嘅意思，係貴族同大臣住嘅地方，亦係天帝施政地方。
太微以南，有黃道橫過。而今下天球赤道亦喺佢南面橫過，黃赤交界在此。
太微有星官廿個，分別係太微左垣、太微右垣、謁者、三公、九卿、五諸侯、內屏、五帝座、幸臣、太子、從官、郎將、虎賁、常陳、郎位、明堂、靈台、少微、長垣同埋三台。
太微各星官，北半球來講，秋天嘅夜空會易睇啲，而南半球就喺春天易睇啲。
史記天官書，太微歸南宮朱鳥。有記。
南宮朱鳥，權、衡。衡，太微，三光之廷。
三光者，日月星，由於太微近黃道，日月同五星都有機入到太微。
太微同少微一對，一大一細，一東一西。

位置
星圖望天，東西同地圖相反。太微垣望天球之北，係紫微垣。望東，係青龍。望西望南，都係朱雀。沿黃道，東面青龍角宿，包住太微垣東面，向西移，移到朱雀，軫宿、翼宿，包住大微垣南面，張宿則包太微垣西面。
星官分野
太恆浩

太恆浩，係大韓民國嘅一個男藝人同埋演員。
太戊

太戊，本名子密，係商代第9代君主，《史記》話佢在位75年（前1535年到前1460年），廟號中宗。
鄔勵德

鄔勵德（英文：Alec Michael John Wright，1912年9月19號—2018年1月26號）係香港同英國嘅建築師，喺1938年加入港英政府，長期喺工務司署工作。
鄔勵德係香港建築師學會創會會員，並喺1958年至1959年擔任會長。
大坑嘅勵德邨就係以佢嚟命名。
鄔嘉駿

鄔嘉駿（英文：KC Wu Ka Chun，1990年9月15號—）係香港男藝人同健身教練，2019年第30期無綫電視藝員訓練班學員，畢業後加入無綫電視。
鄔滿海

鄔滿海，香港前政府高官，親中派人士，廣東番禺人，香港出生長大，曾經任職香港多個政府部門，獲傳媒稱為「居屋之父」，曾擔任香港房屋協會主席。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會建築、測量、都市規劃及園境界委員。之後，佢有份提名林鄭月娥參與2017年香港行政長官選舉。
鄔氏

鄔係唐人姓氏，喺《百家姓》裏頭排第78位。

名人
鄔顯庭、鄔維庸兄弟：香港著名醫生
呢篇鄔氏係同姓氏有關嘅楔位文章，重未寫完嘅。麻煩你幫手充實佢。
鄒莉盈

鄒莉盈（Ceci Chau，1992年11月11號—），花名CC、豬豬。香港模特兒，有「翻版高海寧」嘅稱號。佢2013年做過女子音樂組合FFx成員。2015年開始係香港女子音樂組合B.Gs成員。2019年開始個人發展，做獨立歌手之餘，同時都係B.Gs主音歌手。
鄔小鶴

鄔小鶴牧師（Rev. Philip， Siu Hok Woo，1953年6月28號—），香港人，中國上海出世，基督教新教牧師，現任基督教中福教會主任牧師、中福差傳協會會長。

簡歷
鄔牧師係上海出世，後移居香港，其後於香港基督教信義會觀塘堂接受洗禮信仰基督教。早年曾經從事廣告行業，期間感到呼召，及後於香港信義宗神學院接受神學訓練取得神學學士學位。
1990年6月鄔氏係中國福音事工促進會擔任傳道人，隨後被按立成為牧師，由蕭克諧牧師主禮。2008年6月鄔氏與伍華牧師等人共同創立基督教中福教會，並擔任堂主任職務至今。與此同時其曾擔任深圳布吉教會嘅顧問牧師。
鄖縣

鄖縣係中國湖北十堰一個縣，總面積3478平方公里，人口58萬。
鄔家麟

鄔家麟（英文：Kenny Woo Ka Lun，8月7號—），曾任香港商業電台DJ，活躍於節目主持及活動司儀工作。其後淡出幕前，致力投入網絡營銷工作。
鉛礦坳

鉛礦坳，又寫做鉛礦凹，舊時又叫城門坳，係香港新界荃灣區一個山坳，喺城門水塘北面，草山西面，係城門郊野公園同大帽山郊野公園分界，亦係麥理浩徑第七同八段分界。嗰度舊時開過鉛礦。
鉛筆

鉛筆，係筆嘅一種，係可以用嚟喺紙上面寫嘢、畫嘢。未用過嘅鉛筆一般長 16 cm。
鉛筆嘅「鉛」係石墨混合物，叫做「芯」，直徑 2 mm，石墨嘅外面包層木。有啲鉛筆嘅另一頭可以黐嚿膠擦喺度。鉛筆特別嘅地方就係寫出嚟嘅嘢可以容易咁用膠擦擦乾淨。用倔咗一係用鉛筆刨刨尖；唔係就用刀批尖佢，鉛筆就會越刨越短，得返 2 – 3 cm 嗰陣就揸唔倒，叫「鉛筆頭」，有人會掉咗佢，慳家嘅會繼續用。

炭筆
鉛筆即係炭筆，鉛筆嘅石墨硬度適中（HB），用嚟寫字用多。炭筆有唔同嘅硬度，用嚟畫畫多。一般嚟講，鉛筆平啲，炭筆貴啲。
9H8H7H6H5H4H3H2HHFHBB2B3B4B5B6B7B8B9B

整法
鉛筆製作，舊時嘅整法（1-4），而家整法（A-C）。
現代鉛筆嘅芯由石墨粉、黏土粉加水撈均，整成一條長賴賴、好似意粉嘅嘢，跟著放條嘢入個窯度燒，燒好嗰條嘢浸入熱油或者蠟裏面，等啲蠟滲咗入去啲窿仔度，可以寫得順啲，呢啲叫「筆芯」。跟著用杜松（juniper）或者雪松（cedar）木板𠝹幾條嘅坑（圖：A 步），放啲筆芯落去（圖：B 步），再將一塊一樣有坑嘅板黐上去（圖：C 步），切開就變成一支支嘅鉛筆，就整完。
鉛綠褶菇

鉛綠褶菇（粵拼：jyun4 luk6 zaap6/zip3 gu1；學名：Chlorophyllum molybdites），又叫綠褶菇（luk6 zaap6/zip3 gu1）或毒綠褶菇（duk6 luk6 zaap6/zip3 gu1），係蘑菇科青褶傘屬嘅真菌，而家喺全世界都可以搵到佢。呢種植物係一種毒性比較犀利嘅植物。

形態
呢種植物個樣同普通食用嘅高大環柄菇等大型真菌個樣差唔多噉。菌蓋喺啱啱生出嚟無耐係半個波形噉，之後喺越大嗰時就變得越嚟越平。喺熟咗嗰時，啡色嘅表皮開始裂開，除咗中央比較密集之外，其它部分都係斑點式散開噉，重搞啲海綿質菌肉出嚟。而菌褶喺最先生出嚟嗰時係白色，之後就變成淡黃綠色，如估佢受咗傷嘅係變成啡色；另外，佢嘅菌柄有12~30公分長，最先係白色，之後變啡色；表面有纖維紋，喺菇頂重有嚿厚兼可以喐得嘅菌環。

習性
呢種植物鍾意喺夏秋兩季，落咗雨之後嘅草坪或蕉林地度生。集居方式係群生或散生。

毒性
呢種植物嘅毒性比較細，但唔代表唔會中毒。而佢嘅毒性方面，因為佢入面有水溶性生物碱響度，所以如估唔小心食咗少少嘅話，會出現嘔、肚疴或心絞痛嘅病，而且都幾得人驚吓；如估食得太多嘅話會隨時攞命。喺中國嘅廣東同南方地區入面係列入咗其中一個成日見到嘅毒蘑菇。由於佢有毒，建議一般人千祈唔好摘佢嚟食。
鉛毒

鉛毒，或者叫中鉛毒、鉛中毒，係因為接觸過量鉛或者佢嘅化合物而出現嘅中毒現象，會影響神經系統同消化系統運作，嚴重會死人。
鉛球

鉛球，又叫推鉛球，係個田徑項目，運動員用單手將一塊鉛（或者其他金屬）做嘅圓波推出去，推得最遠就贏。
國際標準入面，男子鉛球重7.26公斤，直徑11到13厘米；女子鉛球重4公斤，直徑9.5到11厘米。
鉛山

鉛山係中國江西上饒一個縣，總面積2178平方公里，人口42萬。